หุ้นแบงก์ขึ้นยกแผง! เก็งมาตรการรวมหนี้ โบรกชู KBANK-SCB เด่นสุด-หวังฟันด์โฟลว์ไหลเข้า
หุ้นแบงก์ขึ้นยกแผง! เก็งมาตรการรวมหนี้ โบรกชู KBANK-SCB เด่นสุด-หวังฟันด์โฟลว์ไหลเข้า
หุ้นแบงก์ขึ้นยกแผง! เก็งมาตรการรวมหนี้ โบรกชู KBANK-SCB เด่นสุด-หวังฟันด์โฟลว์ไหลเข้า
28 ธ.ค. 2564

ผู้สื่อข่าวรายงานว่า ราคาหุ้นกลุ่มแบงก์วันนี้(7ต.ค.64) วิ่งคึก นำโดย KBANK,BBL,SCB,KTB และTTB โดย ธนาคารกสิกรไทย จำกัด (มหาชน) หรือ KBANK  ณ เวลา 11.09 น. อยู่ที่ระดับ 140.00 บาท บวก 4.00 บาท หรือ 2.94%  ด้วยมูลค่าซื้อขาย 3.61 พันล้านบาท
ส่วนธนาคารกรุงเทพ จำกัด (มหาชน) หรือ BBL ณ เวลา 11.14 น. อยู่ที่ระดับ 33.25 บาท บวก 0.75 บาท หรือ 2.31% ด้วยมูลค่าซื้อขาย 21.68 ล้านบาท
ด้านธนาคารไทยพาณิชย์ จำกัด (มหาชน) หรือ SCB ณ เวลา 11.11  น.อยู่ที่ระดับ 124.50 บาท บวก 2.50 บาท หรือ 2.05% ด้วยมูลค่าซื้อขาย 739.91 ล้านบาท
ส่วนธนาคารกรุงไทย จำกัด (มหาชน) หรือ KTB  ณ เวลา 11.12 น. อยู่ที่ระดับ 11.40 บาท หรือ 0.40 บาท หรือ3.64% ด้วยมูลค่าซื้อขาย 310.98 ล้านบาท
ด้าน ธนาคารกรุงศรีอยุธยา จำกัด (มหาชน) หรือ BAY  ณ เวลา 11.12 น. อยู่ที่ระดับ 11.40 บาท หรือ 0.40 บาท หรือ3.64% ด้วยมูลค่าซื้อขาย 310.98 ล้านบาท
ด้านธนาคารทหารไทยธนชาต จำกัด (มหาชน) หรือTTB ณ เวลา 11.16 น. อยู่ที่ระดับ 1.13 บาท หรือ 0.02 บาท หรือ 1.80% ด้วยมูลค่าซื้อขาย 268.09 ล้านบาท
ด้านนายเวทิต ตั้งจินดากุล นักวิเคราะห์หลักทรัพย์ บล.อาร์เอชบี (ประเทศไทย) ระบุในบทวิเคราะห์วันนี้ (7ต.ค.2564) ว่า หุ้นกลุ่มธนาคารพาณิชย์ที่ปรับตัวขึ้นวันนี้ คาดเป็นผลมาจากอัตราผลตอบแทนพันธบัตรสหรัฐ (บอนด์ยีลส์) ที่ปรับตัวขึ้น ส่งผลต่ออัตราเงินเฟ้อเร่งตัวขึ้น ซึ่งอาจเป็นปัจจัยหนึ่งที่ทำให้ธนาคารกลางสหรัฐฯ (เฟด) ปรับขึ้นอัตราดอกเบี้ยเร็วกว่าคาดการณ์เดิม หรือราวครึ่งปีหลังของปี 65 สะท้อนถึงเศรษฐกิจที่จะฟื้นตัวดีขึ้น
ดังนั้น จึงมองว่าอัตราดอกเบี้ยต่ำถึงจุดสิ้นสุดลงแล้ว จาก 2 ปัจจัยหลัก คือ ความคาดหวังว่าเฟดจะขึ้นอัตราดอกเบี้ยเร็วขึ้น และธนาคารแห่งประเทศไทย (ธปท.) มีความต้องการใช้มาตรการทางการเงินด้านอื่นในการสนับสนุนการฟื้นตัวของเศรษฐกิจและแก้ไขปัญหาทางเศรษฐกิจมากกว่าการลดดอกเบี้ย เช่น มาตรการช่วยเหลือลูกหนี้ที่ตรงจุดมากขึ้น เช่น มาตรการรวมหนี้ มาตรการขยายระยะเวลาชำระหนี้ เป็นต้น
แนะนำซื้อ KBANK ราคาเป้าหมาย 150 บาท/หุ้น และ SCB ราคาเป้าหมาย 147 บาท/หุ้น เนื่องด้วยเมื่อเศรษฐกิจฟื้นตัวได้ ธนาคารพาณิชย์ขนาดใหญ่จะเป็นเป้าหมายของเงินทุนไหลเข้า
บล.ฟินันเซีย ไซรัส ระบุในบทวิเคราะห์วันนี้ (7ต.ค.2564)ว่า กลุ่มธนาคารคาดตลาดจะมองข้ามกำไรไตรมาส 3/2564 ของกลุ่มฯที่คาดจะไม่สดใส -16% เทียบไตรมาสก่อนหน้า,โต 30% เทียบช่วงเดียวกันของปีก่อน จากผลกระทบของ COVID-19 ระลอก 3 และมีปัจจัยที่ต้องติดตามคือการปรับโครงสร้างหนี้ซึ่งคาดเป็นบวกในระยะยาว รวมถึงการ Trasformation
โดยประเมินกำไรจะเริ่มทยอยฟื้นตัวในไตรมาส 4/2564 เป็นต้นไป คาดว่าราคาหุ้นกลุ่มธนาคารมีโอกาสถูก Re-Rate PBV ขึ้นใกล้เคียงการปรับขึ้นรอบล่าสุดช่วง ต.ค.20 – เม.ย. 21 ราว 0.7 เท่า โดย Top Pick ยังเป็นธนาคารไทยพาณิชย์ จำกัด (มหาชน) หรือ SCB  (ราคาเป้าหมาย 158 บาท) และเลือก KBANK – ธนาคารกสิกรไทย จำกัด (มหาชน) หรือ KBANK   (ราคาเป้าหมาย 168 บาท) แทน TISCO (Source: FSSIA)